**สาระการเรียนรู้ ทัศนศิลป์ ชั้นมัธยมศึกษาปีที่ 4**

**หน่วยการเรียนรู้ที่ 1 ความรู้พื้นฐานในการสร้างสรรค์งานจิตรกรรมด้วยทัศนธาตุ เวลาเรียน 2 ชั่วโมง**

**แผนการจัดการเรียนรู้ที่ 2 เรื่อง เทคนิคการงานจิตรกรรมด้วยทัศนธาตุ เวลาเรียน 1 ชั่วโมง**

**ผู้สอน นาย ภิญโญ กำเงิน วันที่สอน……………………………………………………………**

**สาระที่ 1 ทัศนศิลป์**

หน่วยการเรียนรู้ที่ 1 ความรู้เบื้อต้นในการสร้างสรรค์งานจิตรกรรมด้วยทัศนธาตุ

**1. สาระสำคัญ**

 การสร้างงานจิตรกรรมสีน้ำด้วยเทคนิคประเภทต่างๆ ตามกรรมวิธีและวัสดุการสร้างสรรค์ในลักษณะที่ต่างกัน

**2. มาตรฐานการเรียนรู้**

 **มาตรฐาน ศ 1.1** สร้างสรรค์งานจิตรกรรมตามจินตนาการ และความคิดสร้างสรรค์ วิเคราะห์ วิพากษ์วิจารณ์คุณค่างานทัศนศิลป์ ถ่ายทอดความรู้สึก ความคิดต่องานศิลปะอย่างอิสระ

ชื่นชม และประยุกต์ใช้ในชีวิตประจำวัน

 **ตัวชี้วัด**

 ศ 1.1 ม. 4/1 วิเคราะห์การใช้ทัศนธาตุ และหลักการออกแบบในการสื่อความหมายในรูปแบบต่าง ๆ

**3. จุดประสงค์การเรียนรู้**

 1. อธิบายความหมายและเทคนิคการสร้างสรรค์งานจิตรด้วยทัศนธุได้ (K)

 2. สร้างสรรค์ผลงานตามกระบวนการเทคนิคการสร้างสรรค์งานจิตรกรรมด้วยทัศนธาตุที่ถูกต้องได้ (P)

 3. เห็นคุณค่าความสำคัญของเทคนิคการสร้างสรรค์งานจิตรกรรมทัศนธาตุ (A)

**4. สาระการเรียนรู้**

 เทคนิคการสร้างสรรค์งานจิตรกรรมด้วยทัศนธาตุ พร้อมถ่ายทอดเรื่องราวการรักษาสิ่งแวดล้อมด้วยการกำจัดขยะให้เหลือเป็นศูนย์

**5. รูปแบบ/วิธีการ/เทคนิคการสอน**

 ออกแบบการจัดการเรียนรู้โดยเน้นนักเรียนเป็นศูนย์กลางใช้แนวคิด Backward Design ผสมผสานกับการใช้ทักษะชีวิต

**6. กระบวนการจัดการเรียนรู้**

 **ขั้นที่ 1ขั้นนำเข้าสู่บทเรียน**

1. ให้นักเรียนทำแบบทดสอบก่อนเรียนเพื่อประเมินความรู้จากชั่วโมงที่แล้ว

2. ครูให้ความรู้เกี่ยวกับ การสร้างงานทัศนศิลป์ ให้เชื่อมโยงกับชั่วโมงที่แล้วพร้อมสาธิตการสร้างสรรค์งานทัศนศิลป์ โดยการใช้ เส้น จุด ขนาด สัดส่วน แสงเงา สี บริเวณว่าง และพื้นผิว ลงบนกระดาษหรือกระดานดำ

3. ครูสนทนากับนักเรียนเพื่อเชื่อมโยงความรู้เกี่ยวกับทัศนธาตุที่ปรากฏให้นักเรียนเห็นถึงจุด เส้น รูปร่าง รูปทรง ขนาด สัดส่วน แสงเงา สี บริเวณว่าง และพื้นผิวลักษณะต่าง ๆ

***ขั้นที่ 2* ขั้นสอน**

1. ครูนำตัวอย่างภาพผลงานศิลปะที่แสดงทัศนธาตุในลักษณะต่าง ๆ ให้นักเรียนสังเกต ครูอธิบายเกี่ยวกับจุด เส้น รูปร่าง รูปทรง ขนาด สัดส่วน แสงเงา สี บริเวณว่าง และพื้นผิวที่ใช้ในการสร้างสรรค์ผลงานทัศนศิลป์ประเภทจิตรกรรม

2. แบ่งนักเรียนเป็นกลุ่ม กลุ่มละ 2-3 คน สร้างงานจิตรกรรม โดยการใช้ จุด เส้น รูปร่าง รูปทรง ขนาด สัดส่วน แสงเงา สี บริเวณว่าง และพื้นผิว ลงบนกระดาษขนาด A3 ด้วย หัวข้อ “กำจัดให้เป็นศูนย์”

 4. แต่ละกลุ่มออกมานำเสนอผลการศึกษาความหมาย วิเคราะห์ลักษณะความแตกต่าง การนำทัศนธาตุไปใช้ในการสร้างสรรค์ผลงานทัศนศิลป์ โดยครูคอยอธิบายเสริมถึงลักษณะต่างๆ ของทัศนธาตุที่โดดเด่น

 ***ขั้นที่ 3* ขั้นสรุป**

ครูและนักเรียนร่วมกันอภิปรายสรุปเรื่อง *ทัศนธาตุ* กับงานทัศนศิลป์ ที่มีความสำคัญต่อการถ่ายทอดความคิดจินตนาการ หัวข้อ “กำจัดให้เป็นศูนย์”สร้างสรรค์เป็นผลงานทัศนศิลป์ โดยครูคอยให้ความรู้เสริมในส่วนที่นักเรียนไม่เข้าใจหรือสรุปไม่ตรงกับจุดประสงค์การเรียนรู้

 ***ขั้นที่ 4* ฝึกฝนนักเรียน**

1. ให้นักเรียนปฏิบัติ *กิจกรรม จุดกับงานทัศนศิลป์, กิจกรรม เส้นกับงานทัศนศิลป์, กิจกรรม รูปร่าง รูปทรงกับงานทัศนศิลป์, กิจกรรม ขนาด สัดส่วนกับงานทัศนศิลป์, กิจกรรม แสงเงากับงานทัศนศิลป์, กิจกรรม สีกับงานทัศนศิลป์, กิจกรรม บริเวณว่างกับงานทัศนศิลป์ และกิจกรรม พื้นผิวกับงานทัศนศิลป์*  แล้วให้นักเรียนอธิบายการใช้ทัศนธาตุกับการสร้างสรรค์ผลงานทัศนศิลป์ให้ครูและเพื่อน ๆ ฟัง

2. ให้นักเรียนปฏิบัติกิจกรรมโดยการร่วมกันอภิปรายเกี่ยวกับการนำทัศนธาตุ มาใช้ในการสร้างสรรค์งานทัศนศิลป์ แล้วสรุปเป็นแผนที่ความคิด (Mind Mapping) ลงในกระดาษขนาด A3 พร้อมตกแต่งผลงานให้สวยงาม แล้วนำเสนอผลงานหน้าชั้นเรียน

3. ให้นักเรียนสร้างสรรค์ผลงานทัศนศิลป์ประเภทจิตรกรรมด้วย จุด เส้น รูปร่าง รูปทรง ขนาด สัดส่วน แสงเงา สี บริเวณว่าง และพื้นผิว วาดภาพระบายสี วาดตามจินตนาการ แล้วนำเสนอผลงานให้ครูและเพื่อน ๆ ร่วมกันติชม

 ***ขั้นที่ 5* การนำไปใช้**

นักเรียนนำความรู้เรื่อง *ทัศนธาตุ* มาสร้างสรรค์ผลงานเพื่อใช้ประโยชน์ในด้านต่าง ๆ ในชีวิตประจำวัน หรือใช้ความรู้ทางทัศนธาตุมาประยุกต์ปรับปรุงใช้กับวิชาอื่นๆ หัวข้อ “กำจัดให้เป็นศูนย์”เพื่อใช้ในการออกสื่อและรณรงค์ต่อไป เป็นต้น

**7. สื่อ/แหล่งการเรียนรู้**

 1. ธรรมชาติและสิ่งแวดล้อม

 2. ห้องสมุด

 3. ตัวอย่างภาพผลงานศิลปะที่แสดงทัศนธาตุในลักษณะต่าง ๆ

4. วัสดุ อุปกรณ์ในการสร้างสรรค์ผลงานทัศนศิลป์ที่แสดงทัศนธาตุในลักษณะต่าง ๆ

 5. ใบกิจกรรม

 6. หนังสือเรียน รายวิชาพื้นฐาน ทัศนศิลป์ ชั้น ม. 4 บริษัท สำนักพิมพ์วัฒนาพานิช จำกัด

 7. แบบฝึกทักษะ รายวิชาพื้นฐาน ทัศนศิลป์ ชั้น ม. 4 บริษัท สำนักพิมพ์วัฒนาพานิช จำกัด

**8. การวัดและประเมินผลการเรียนรู้**

|  |  |  |
| --- | --- | --- |
| วิธีการ | เครื่องมือ | เกณฑ์ |
| ประเมินการนำเสนอผลงาน | แบบประเมินการนำเสนอผลงาน | ระดับคุณภาพ 2 ผ่านเกณฑ์ |
| สังเกตพฤติกรรมการทำงานกลุ่ม | แบบสังเกตพฤติกรรมการทำงานกลุ่ม | ระดับคุณภาพ 2 ผ่านเกณฑ์ |
| สังเกตความมีวินัย ใฝ่เรียนรู้ และมุ่งมั่นในการ ทำงาน | แบบประเมินคุณลักษณะอันพึงประสงค์ | ระดับคุณภาพ 2 ผ่านเกณฑ์ |